ΕΠ — A ΕΠΙΤΡΟΠΗ FIA TH ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 


του άρθρου 66Ε του νόµου 2121/1993 


ΑΡΙΘΜΟΣ ΑΠΟΦΑΣΗΣ 81/2022 


Η Επιτροπή για τη Διαδικτυακή Προσβολή της Πνευματικής Ιδιοκτησίας συνεδρίασε μυστικά την 
25n.05.2022, ηµέρα Τετάρτη, στην έδρα αυτής και σε πλήρη απαρτία, µε την παρουσία τῶν 
Παναγιώτη Toípn, Προέδρου, Ασημίνας Γιαννοπούλου, Γραμματέως και Αικατερίνης Ηλιάδου, 
Μέλους για να αποφασίσει επί της µε αριθ. πρωτ. 5331 1/1006/12.05.2022 συμπληρωματικής 
αίτησης/ειδικής αναφοράς/καταγγελίας επί της vr’ αριθ. 52/2022 προηγούμενης Απόφασης της 
Επιτροπής που υπέβαλε η εταιρεία µε την επωνυμία «NOVA BROADCASTING ΑΕ) µε έδρα 
στην Παλλήνη Αττικής, νομίμως εκπροσωπούμενης. 


Ἡ Επιτροπή αφού εξέτασε την ὡς άνω υπόθεση και μελέτησε τις σχετικές διατάξεις, έκρινε ὡς 


ακολούθως: 


1. Επειδή δυνάμει της µε αριθ. πρωτ. 53311/1006/12.05.2022 συμπληρωματικής αίτησης/ειδικής 
αναφοράς/καταγγελίας της παρ. 9 του άρθρου 66 E tov N. 2121/1993 και της σχετικής αναλυτυςκής 
τεκμηρίωσης που κατέθεσε η NOVA BROADCASTING Μ.Α.Ε. αιτείται την έκδοση νέας 
απόφασης λόγω παραβίασης της vr” αριθ. 52/2022 Απόφασης της Επιτροπής και επανάληψης 
άλλως εξακολούθησης τέλεσης της προσβολής TOV συγγενικών δικαιωμάτων της τελευταίας, για 


τους Ιστοτόπους µε τα ακόλουθα ονόματα χώρου (domain names): 


1. greekiptv.pro 


2. greektvpro.com 


2. Επειδή κρίνεται ότι η ὡς άνω συμπληρωματική αίτηση ασκείται apuodios και πληροί τις 


προῦποθέσεις παραδεκτού, όπως αυτές προβλέπονται στο άρθρο 66E του N. 2121/1993. 


3. Επειδή όπως προκύπτει από το Καταστατικό της αιτούσας εταιρείας µε την επωνυμία «NOVA 
BROADCASTING A.E» παρέχει τηλεοπτικές υπηρεσίες πρόσβασης υπό όρους 
(«συνδρομητικές») στο κοινό. Συγκεκριμένα, σκοπός της είναι | η παροχή συνδρομητικών 
ραδιοφωνικών και τηλεοπτικών υπηρεσιών, ἤτοι η μετάδοση προς το κοινό ραδιοφωνικών και 
τηλεοπτικών προγραμμάτων και τῶν συναφών µε αυτά υπηρεσιών οπτικοακουστικών μέσων (είτε 
σε δέσμες είτε καθένα χωριστά είτε µε το σύστημα της πληρωμής κατά τηλεθέαση —pay-per- 


view- είτε µε οποιονδήποτε άλλο τρόπο, γραμμικό ή µη) µε οποιοδήποτε τεχνικό µέσο (όπως µε 

δορυφόρους, επίγειους αναµεταδότες, καλωδιακά συστήµατα, ενσύρματα ή ασύρματα δίκτυα, 
υβριδικά συστήµατα, τηλεπικοινωνιακές υποδοµές και δίκτυα οποιουδήποτε εἴδους ευρυζωνικό 
ή µη, διαδίκτυο -INTERNET—, xDSL, XG και γενικά οποιοδήποτε τεχνικό μέσο ή συνδυασμό 
τεχνικών μέσων που ὑφίσταται σήμερα ή θα εφευρεθεί ή χρησιμοποιηθεί στο μέλλον που 
επιτρέπουν την παροχή προς το κοινό συνδροµητικών υπηρεσιών οπτικοακουστικού 
περιεχομένου) και τεχνική μέθοδο (ψηφιακή, αναλογική, υφιστάμενη που θα εφευρεθεί ἡ θα 
χρησιμοποιηθεί στο μέλλον), ανεξάρτητα από το τερματικό που χρησιμοποιεί ο χρήστης 
(τηλεοπτικός δέκτης, υπολογιστής, κινητό τηλέφωνο, tablets, σταθερό τηλέφωνο, οθόνες 
αμφίδρομης επικοινωνίας, υφιστάμενο που θα εφευρεθεί ή θα χρησιμοποιηθεί στο μέλλον και θα 
είναι σε θέση να προβάλλει οπτικοακουστικό περιεχόµενο) ἤ τον αριθµό τῶν χρηστών (κλειστός 
αριθµός ἡ αόριστος αριθµός χρηστών), καθορίζοντας η ίδια τους όρους (τεχνικούς και 
εμπορικούς) πρόσβασης στο περιεχόµενο TOV ὡς άνω υπηρεσιών της, και πάντα σύμφωνα µε τοὺς 
όρους και τοὺς περιορισμούς της Ἑλληνικῆς νομοθεσίας και της νομοθεσίας της Ευρωπαϊκής 
Ένωσης. 


Σκοπός της εταιρείας είναι μεταξύ άλλων και η παραγωγή, σύνθεση, εκπομπή και εκμετάλλευση 
με οποιοδήποτε τρόπο οπτικοακουστικού περιεχοµένου και η παροχή των σχετικών υπηρεσιών 


ηλεκτρονικού οδηγού προγραμμάτων και άλλων συναφών υπηρεσιών. 


4. Επειδή σύμφωνα µε τους ισχυρισμούς επί της αίτησης, καθώς και στη βάση της σχετικής 
αναλυτικής τεκμηρίωσης που τη συνοδεύει, και κατόπιν έρευνας προκειµένου αποκλειστικά για 
τον σκοπό επαλήθευσης τῶν ισχυρισµών της αιτούσας, όπως αυτοί συναρτώνται µε τα ειδικά 
οριζόμενα ονόματα χώρου προέκυψε ότι οι συγκεκριμένοι ιστότοποι προσβάλλουν τα συγγενικά 
δικαιώµατα της αιτούσας, ενώ ταυτόχρονα προβαίνουν στην επανάληψη της προσβολής 
συγγενικών δικαιωμάτων, όπως αυτή εἶχε διαπιστωθεί εν προκειμένω µε την vr’ αριθ. 52/2022 


Απόφαση της Επιτροπής. 


Επαναλαμβάνεται ὅτι µε την vn’ αριθ. 52/2022 απόφαση της Επιτροπής είχε κριθεί και 
διαπιστωθεί ότι οι καταγγελλόµενοι ιστότοποι λειτουργούν αποκλειστικά για τη διαφήμιση, 
προώθηση και πώληση τρόπων και μεθόδων πρόσβασης χρηστών του διαδικτύου έναντι 
οικονομικού ανταλλάγματος (συνδρομής) προς τους πειρατές άνευ αδείας στα αναμεταδιδόµενα 
προγράµµατα της αιτούσας επί τῶν οποίων εἶναι η αποκλειστική δικαιούχος συγγενικών 


δικαιωμάτων. 


ΕΛ — ΕΠΙΤΡΟΠΗ ΓΙΑ ΤΗ ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ ΙΔΙΟΚΤΗΣΙΑΣ. 


του άρθρου 66Ε τοι! νόμου 2121/1993 


Περαιτέρω, προς υποστήριξη και απόδειξη των ισχυρισµών της, η αιτούσα προσκόµισε σχετική 


τεκμηρίωση για τους ως παρακάτω αναφερόµενους ιστοτόπους, δηλαδή για τους; 


1. greekiptv.pro 


2. greektvpro.com 


Συγκεκριµένα, η αιτούσα αναφέρει ότι δύο (2) εκ τῶν ιστοτόπων που περιλαμβάνονται στην Un’ 
αριθ. 52/2022 απόφαση της Επιτροπῆς έχουν ἤδη μεταφερθεί και συνεχίζουν την παράνομη 


δραστηριότητά τους έχοντας τροποποιήσει εν μέρει το διαδικτυακό τους όνομα Ws εξής: 


ΓΣΤΟΤΟΠΟΙΑΡΧΙΚΗΣ ΑΙΤΗΣΗΣ ΙΣΤΟΤΟΠΟΙ ΠΟΥ 
ΜΕΤΑΦΕΡΘΗΚΕ ΠΛΕΟΝ 
H ΠΑΡΑΝΟΜΗ 
ΔΡΑΣΤΗΡΙΟΤΗΤΑ 


ΑΠΟΦΑΣΗΣ 52/2022 


greekiptv.vip greekiptv.pro 


greekiptv.vip greektvpro.com 


5. Επειδή οι ραδιοτηλεοπτικοί οργανισμοί αναγνωρίζονται @G δικαιούχοι συγγενικών 


δικαιωμάτων επί των εκπομπών τους βάσει του άρθρου 48 του N. 2121/1993. 


Επιπλέον, δεδομένου ότι η αιτούσα αποτελεί και παραγωγό συγκεκριμένων τηλεοπτικών 
προγραμμάτων εἶναι δικαιούχος και του συγγενικού δικαιώματος των παραγωγών 
οπτικοακουστικών έργων που προβλέπεται στην παρ. 2 του άρθρου 47 tov N. 2121/1993. Στις επί 
μέρους εξουσίες του δικαιώματος αυτού περιλαμβάνεται τόσο η ραδιοτηλεοπτική μετάδοση όσο 
και η παρουσίαση στο κοινό τῶν ἐργῶν, έχουν δηλαδή οι εν λόγω δικαιούχοι το δικαίωμα να 
επιτρέπουν ή να απαγορεύουν, μεταξύ άλλων, την αναπαραγωγή, τη ραδιοτηλεοπτική μετάδοση 
µε οποιονδήποτε τρόπο, την παρουσίαση στο κοινό (στην οποία συνίσταται η επιγραμμική χρήση) 


και τη διάθεση στο κοινό των έργων τους. 


Συνεπώς, η αιτούσα αποτελεί δυνάμει TOV ανωτέρω δικαιούχο για τις ανάγκες του άρθρου 668 


του N. 2121/1993 σύμφωνα µε την παρ. 1 αυτού. 

6. Επειδή σύμφωνα µε την παρ. 9 του άρθρου 66E tov N. 2121/1993 προβλέπεται ρητά ότι; «Εάν 
µετά την έκδοση της WC άνω απόφασης της Επιτροπής καιτην εκτέλεσή της, υφίσταται παραβίαση 
ή απειλείται µε οποιονδήποτε τεχνικό τρόπο επανάληψη της προσβολής του περιεχομένου, στο 
οποίο αφορά η ev λόγω απόφαση, µπορεί ο αιτών να υποβάλει αίτηση στην Επιτροπή ζητώντας 
την έκδοση νέας απόφασης χωρίς την καταβολή νέου τέλους υπόθεσης εξέτασης της παρ. 3, 
προσκομίζοντας στοιχεία που αποδεικνύουν ότι πρόκειται για παραβίαση της απόφασης ή απειλή 


επανάληψης της προσβολής κατά τα ὡς άνω». 


7. Επειδή από τα σύνολο TOV σχετικών εγγράφων και αποδεικτικών στοιχείων (τεκμηρίωσης) 
που προσκόμισε η αιτούσα, προκύπτει OTL από τα αναφερόμενα στην αίτηση ονόματα χώρου 
υφίσταται παραβίαση και επανάληψη της προσβολής του περιεχοµένου, στο οποίο αφορά η um 
αριθ. 52/2022 Απόφαση της Επιτροπής µέσω της μεταφοράς της παράνομης δραστηριότητας που 
λάμβανε χώρα μέσω τῶν διαλαμβανόμενων στην ὡς άνω Απόφαση ιστοτόπῶν — ονομάτων χώρου 
(domain names) στον νέο, ἤτοι υπό (1) ὡς ανωτέρω ιστότοπο — όνομα χώρου µε τον οποίον αὐτός 
αντιστοιχείται, ἤτοι στον ακόλουθο: <greekiptv.pro> δυνάμει του παρόμοιου τρόπου υλοποίησης 
της παραβίασης, του όμοιου τρόπου ευρετηρίασης του περιεχομένου, αλλά και της απεικόνισης 


όμοιων διακριτικών γνωρισμάτων. 


Ωστόσο, αναφορικά µε τον υπό (2) ιστότοπο -- όνομα χώρου, δηλαδή τον/ο < greektvpro.com>, 
δεν προέκυψε έπειτα από την έρευνα που διεξήχθη αποκλειστικά για τον σκοπό της επαλήθευσης 
ᾖ UN τῶν ισχυρισμῶν της αιτούσας µεταφορά της παράνομης δραστηριότητας που λάμβανε χώρα 


μέσω TOV διαλαμβανομένων στην ὡς άνω Απόφαση της Επιτροπής ιστοτόπων — ονομάτων χώρου. 


Κατόπιν tov ανωτέρω, διαπιστώνεται ότι εξακολουθεί να υφίσταται παραβίαση και δη σε µεγάλη 
κλίμακα TOV συγγενικών δικαιωμάτων της αιτούσας δυνάμει τῶν άρθρων 48 και της παρ. 2 του 
άρθρου 47 του N. 2121/1993, ως αυτή κρίθηκε και διαπιστώθηκε με την vA’ αριθ. 52/2022 
Απόφαση της Επιτροπής, η οποία και προσβάλλεται δια του υπό (1) ιστοτόπου — ονόματος χώρου, 


δηλαδή δια του < greekiptv.pro>. 


8. Επειδή. σύμφωνα µε το άρθρο 10 της υπ. αριθ. 42269/3638/3476/196 (ΦΕΚ B 351/2018) 
Υπουργικής Απόφασης του ὙΠΠΟΑ για τα ονόματα τομέων (domain names) 
συμπεριλαμβανομένων και TOV ονομάτων υποτομέων (subdomains) το χρονικό διάστηµα 


διακοπής πρόσβασης δεν µπορεί να είναι μικρότερο τῶν τριών (3) ετών. 

9, Επειδή η λειτουργία του υπό (1) αναφερόµενου στη µε αριθ. πρωτ. 53311/1006/12.05.2022 
συμπληρωματική αίτηση τῆς παρ. 9 του άρθρου 66E του N. 2121/1993 ιστοτόπου που καθίσταται 
προσβάσιμος µέσω του αντίστοιχα οριζοµένου στην ὡς άνω αίτηση ονόματος χώρου (domain 
name), όπως παρατέθηκε ανωτέρω και όπως διαπιστώθηκε στο πλαίσιο της σχετικής έρευνας που 
έλαβε χώρα αποκλειστικά Et TOV καθεστώτος τῶν οριζομένων στην υπό κρίση αίτηση ιστοτόπων 
µε τα συγκεκριµένα ονόματα χώρου, παραβιάζει την υπ’ αριθ. 52/2022 Απόφαση της Επιτροπής, 


ενώ αντίθετα τούτο δεν διαπιστώνεται αναφορικά µε TOV υπό (2) ιστότοπο — όνομα χώρου. 


10. Επειδή σύμφωνα µε τα ανωτέρω δια του υπό 91) αναφερόµενου στην ὡς άνω αίτηση 
ιστοτόπου µε το αντίστοιχο, ὡς ανωτέρω, όνοµα χώρου (domain name) προσβάλλονται τα 
συγγενικά δικαιώµατα της αιτούσας δυνάµει του άρθρου 48 και της παρ. 2 του άρθρου 47 tov N. 
2121/1993 μέσω της διαφήμισης, προώθησης και πώλησης τρόπων και μεθόδων πρόσβασης 
χρηστών του διαδικτύου έναντι οικονομικού ανταλλάγµατος (συνδρομής) προς τους πειρατές 
άνευ αδείας στα αναμεταδιδόµενα προγράµµατα της αιτούσας επί των οποίων εἶναι η 
αποκλειστική δικαιούχος συγγενικών δικαιωμάτων. Για την εν λόγω προσβολή κρίνεται αναγκαία 
και αναλογική η λήψη μέτρων κατά την έννοια του άρθρου 66E tov Ν. 2121/1993, που θα αφορά 
τη διακοπή πρόσβασης στους χρήστες του διαδικτύου από τις εταιρείες-παρόχους προς τα Ws άνω 
αναφερόμενα ονόματα χώρου (domain names), η οποία είναι απολύτως αναγκαία και πρόσφορη 
για την επίτευξη tov σκοπού προστασίας τῶν δικαιωμάτων πνευματικής ιδιοκτησίας καὶ 


συγγενικών δικαιωμάτων. 


11. Επειδή οι διαχειριστές του εν λόγω υπό (1) ιστοτόπου δεν εἶναι δυνατόν να αγνοούν ότι δια 
του EV λόγω ιστοτόπου διαφηµίζονται, προωθούνται και πωλούνται τρόποι και μέθοδοι 
πρόσβασης χρηστών του διαδικτύου σε παρανόμως αναμεταδιδόµενα προγράµµατα της αιτούσας, 


όπως κρίθηκε και στην va? αριθ. 52/2022 Απόφαση της Επιτροπής. 


12. Επειδή δια του ανωτέρω υπό (1) αναφερόµενου ιστοτόπου και ονόματος χώρου (domain 
name) εξακολουθεί η προσβολή τῶν συγγενικών δικαιωμάτων της αιτούσας και δη σε μεγάλη 
κλίμακα, καθώς η προσβολή αφορά πληθώρα έργων και προστατευόµενῶν αντικειμένων μέσω 
της διαφήμισης, προώθησης και πώλησης παράνομων υπηρεσιών πρόσβασης σε προστατευόμενο 


οπτικοακουστικό περιεχόµενο επί του οποίου απολαμβάνει δικαιώµατα η αιτούσα. 


EN PA ΕΠΙΤΡΟΠΗ ΓΙΑ ΤΗ ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 


του άρθρου 66Ε tou νόµου 2121/1993 


13. Επειδή δια του ανωτέρω (υπό 2) αναφερόµενου ιστοτόπου και ονόματος χώρου (domain 
name) δεν διαπιστώνονται τα υπό 12 εκτεθέντα καθότι δεν προκύπτει η µεταφορά της παράνομης 
δραστηριότητας, όπως είχε αυτή διαπιστωθεί και συναρτηθεί µε τους ορισμένους στην υπ’ αριθ. 


52/2022 απόφαση της Επιτροπής ιστοτόπους — ονόματα χώρου. 


ΠΑ ΤΟΥΣΛΟΓΟΥΣΑΥΤΟΥΣ 


Δέχεται εν μέρει την αίτηση. 


Απορρίπτει την αίτηση ὡς προς το ακόλουθο όνομα χώρου (domain name) σύμφωνα pe Tu, 


προηγουμένως εκτεθέντα: 
1. greektvpro.com 


Διατάσσει όπως εντός σαράντα οκτώ (48) ὠρών από την κοινοποίηση της παρούσας διακοπεί η 
πρόσβαση στους χρήστες του διαδικτύου από τις εταιρείες — παρόχους, οι οποίες έχουν νομίμως 
αδειοδοτηθεί και είναι νομίμως καταχωρισμένες στο σχετικό Μητρώο Παρόχων Λικτύων καὶ 
Υπηρεσιών Ηλεκτρονικών Επικοινωνιών της ΕΕΤΤ προς τον ιστότοπο µε το ακόλουθο όνομα 


χώρου (domain name): 
1. greekiptv.pro 


Η διάρκεια της διακοπής ορίζεται στα τρία (3) έτη από την κοινοποίηση της παρούσας. 


Καλεί τις εταιρίες -- παρόχους πρόσβασης στο διαδίκτυο να ανακατευθύνουν στον ακόλουθο 
σύνδεσμο: hitps://opi.gr/edppi_block/edppi_block.html. 

Απειλεί σε βάρος τῶν εταιριών-παρόχων πρόσβασης στο διαδίκτυο πρόστιμο ύψους οκτακοσίων 
πενήντα (850) ευρώ για κάθε ηµέρα µη συμμόρφωσης από την κοινοποίηση της παρούσας, 
δεδομένης της βαρύτητας της προσβολής της πνευματικής ιδιοκτησίας και των συγγενικών 


δικαιωμάτων. 


Η παρούσα να δημοσιευθεί στην ιστοσελίδα του Οργανισμού Πνευματικής Ιδιοκτησίας. 


EA ΕΠΙΤΡΟΠΗ FIA TH ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 


του άρθρου 66Ε του νόµου 2121/1993 


O ΠΡΟΕΔΡΟΣ H PPAMMATEAZ TO ΜΕΛΟΣ 


(Ακολουθούν υπογραφές) 


Ακριβές αντίγραφο εκ του πρωτοτύπου. 


Αθήνα, 25.05.2022 


